
REPUBLIKA HRVATSKA
TRGOVAČKI SUD SPLIT
Split, Sukoišanska 6
						
U   I M E   R E P U B L I K E   H R V A T S K E

R J E Š E N J E


TRGOVAČKI SUD U SPLITU, po sucu ovog suda Velimiru Vukoviću, kao stečajnom sucu,  odlučujući o zahtjevu Financijske agencije, RC Split, Mažuranićevo šetalište 24 b, Split za provedbu skraćenog stečajnog postupka nad dužnikom  ALPE JADRAN HYPO, dioničko društvo za poslovanje nekretninama,  OIB: 20550580362,  Zagreb, Dr.Lavoslava Ružičke 36 ,( ranije Split, Starčevićeva 1.), dana  24. travnja  2017. godine

r i j e š i o   j e

Obustavlja se skraćeni stečajni postupak nad dužnikom  ALPE JADRAN HYPO, dioničko društvo za poslovanje nekretninama,  OIB: 20550580362, Zagreb, Dr.Lavoslava Ružičke 36, (ranije Split, Starčevićeva 1.) 

Obrazloženje:

Predlagatelj je dana 02.studenoga  2015. godine podnio zahtjev za provedbu skraćenog stečajnog postupka nad dužnikom dužnikom ALPE JADRAN HYPO, dioničko društvo za poslovanje nekretninama,  OIB: 20550580362, Zagreb, Dr.Lavoslava Ružičke 36.,(ranije Split, Starčevićeva 1.).

Nakon što je utvrdio da su ispunjene pretpostavke za provedbu skraćenog stečajnog postupka u smislu odredbe čl. 428. SZ-a, ovaj sud je temeljem odredbe čl. 430. SZ-a na mrežnoj stranici e-Oglasna ploča sudova dana 16.rujna 2016. godine ,objavio oglas kojim je pozvao osobe ovlaštene za zastupanje dužnika po zakonu da u roku od 15 dana od dana objave oglasa, podnesu sudu javnobilježnički ovjerovljen popis imovine i obveza na propisanom obrascu te je pozvao vjerovnike dužnika da najkasnije u roku od 45 dana od dana objave oglasa predlože otvaranje stečajnog postupka i da po pozivu suda predujme sredstva za namirenje troškova postupka, sve to uz upozorenje na pravne posljedice nepodnošenja takvog prijedloga

Vjerovnik Republika Hrvatska, zastupana po Županijskom državnom odvjetništvu Splitu,  u podnesku od 21. travnja 2017. godine obaviještava sud da je na dužnikom ALPE JADRAN HYPO, dioničko društvo za poslovanje nekretninama,  OIB: 20550580362, Zagreb, Dr.Lavoslava Ružiške 36, ( ranije Split, Starčevićeva 1.), rješenjem Trgovačkog suda u Zagrebu pod posl.br. Tt-17/11670-1 od 15.ožujka 2017. godine  pokrenut postupak brisanja iz 
					2			             1.St-753/2016

sudskog registra   temeljem odredb čl. 70. Zakona o sudskom registru te  predlaže  obustavu  skraćenog stečajnog postupka. 

Sud je u skladu s odredbom članka 430. Stečajnog zakona (NN br. 471/15, dalje: SZ), pribavio izvadak iz sudskog registra za uvodno naznačenog dužnika.

Pregledom i čitanjem  izvatka iz sudskog registra, utvrđeno je kako je rješenjem Trgovačkog  suda u Zagrebu  poslovni broj: Tt-17/11670-1 od 15.ožujka 2017. godine, kod Trgovačkog suda u Zagrebu  po čl.70. Zakona o sudskom registru (NN 1/95, 57/96, 1/98
30/99, 45/99, 54/05, 40/07, 91/10,90/11, 148/13,93/14,110/15 - dalje ZSR) pokrenut postupak brisanja uvodno naznačenog   dužnika  iz sudskog registra.

Također, pregledom stečajnog spisa ovog suda St-838/16 za utvrditi je da je podnositelj prijedloga Grad Zadar ovom sudu dana 22.ožujka2016. godine podnio prijedlog za otvaranje stečajnog postupka nad dužnikom ALPE JADRAN HYPO, dioničko društvo za poslovanje nekretninama,  OIB: 20550580362, Zagreb, Dr.Lavoslava Ružiške 36, ( ranije Split, Starčevićeva 1.).

Odredbom članka 428. SZ-a, propisano je da će sud provesti skraćeni stečajni postupak nad pravnom osobom ako su ispunjenje sljedeće pretpostavke:
ako nema zaposlenih,ako u očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana i ako nisu ispunjene pretpostavke za pokretanje drugog postupka radi brisanja iz sudskog registra.

Iz navedenog proizlazi da nisu ispunjene pretpostavke za provedbu skraćenog stečajnog postupka jer su ispunjene pretpostavke za pokretanje drugog postupka radi brisanja iz sudskog registra što je za posljedicu imalo i donošenje rješenja Trgovačkog suda u Zagrebu  broj Tt-17/11670-1 od  15.ožujka 2017. godine , kojim je pokrenut postupak  brisanja iz sudskog registra.

Slijedom navedenog, ovaj sud je temeljem članka 428. točka 3., a u vezi s člankom 435. SZ-a, odlučio kao u izreci rješenje te odbacio prijedlog predlagatelja radi provedbe skraćenog stečajnog postupka.
Split, 24. travnja  2017. godine
									
									S U D A C 

									Velimir Vuković 
								
POUKA O PRAVNOM LIJEKU: Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pisanim putem u tri primjerka, a o istoj odlučuje Visoki trgovački sud Republike Hrvatske.
DNA:
predlagatelju
-Županijsko državno odvjetništvo u Splitu 
e- Oglasna ploča suda

